2000R2826 — FI — 01.01.2008 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

NEUVOSTON ASETUS (EY) N:o 2826/2000,

annettu 19 päivänä joulukuuta 2000,

maataloustuotteita koskevista tiedotus- ja menekinedistämistoimista sisämarkkinoilla







EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen ( 1 ), ottaa huomioon Euroopan parlamentin lausunnon ( 2 ), ottaa huomioon talous- ja sosiaalikomitean lausunnon ( 3 ), ottaa huomioon alueiden komitean lausunnon, sekä katsoo seuraavaa: (1) Yhteisö voi nykyisen alakohtaisen sääntelyn nojalla toteuttaa tiettyjen maataloustuotteiden menekinedistämistoimia sisämarkkinoilla. (2) Ottaen huomioon markkinoiden kehitysnäkymät ja aikaisemmat kokemukset sekä kuluttajien saaman tiedon täydellisyyden varmistamiseksi sisämarkkinoilla on aiheellista noudattaa kokonaisvaltaista ja johdonmukaista tiedotus- ja menekinedistämispolitiikkaa maataloustuotteiden ja tuotantotavan sekä täydentävästi myös elintarvikkeiden osalta kolmansia maita koskevien säännösten mukaisesti kannustamatta kuitenkaan jonkin tuotteen kulutusta sen erityisen alkuperän vuoksi. (3) Tällaisella politiikalla täydennetään ja vahvistetaan hyödyllisellä tavalla jäsenvaltioiden toimia parantamalla etenkin näiden tuotteiden tuotekuvaa yhteisön kuluttajien keskuudessa erityisesti laadun, ravitsemuksellisten ominaisuuksien ja elintarvikkeiden ja tuotantotapojen turvallisuuden osalta. (4) Olisi määriteltävä asianomaisten tuotteiden ja alojen valintaperusteet sekä yhteisön kampanjan aihepiirit. (5) Ohjelmien johdonmukaisuuden ja tehokkuuden varmistamiseksi olisi säädettävä suuntaviivoista, joissa määritetään kyseisten ohjelmien keskeisiä tekijöitä koskevat yleislinjat kunkin asianomaisen tuotteen tai alan osalta. (6) Suoritettavien tehtävien teknisyys huomioon ottaen olisi säädettävä, että komissio voi turvautua viestintäasiantuntijoiden komiteaan tai teknisiin avustajiin. (7) Toimien rahoitusperusteet olisi määriteltävä. Pääsääntöisesti on suotavaa, että yhteisö vastaa vain osasta toimien kustannuksista, jotta niitä ehdottavien organisaatioiden ja niiden jäsenvaltioiden, joiden etua asia koskee, vastuu olisi suurempi. Poikkeustapauksissa voi kuitenkin olla suotavaa, että kyseiseltä jäsenvaltiolta ei edellytetä osallistumista rahoitukseen. Alkuperää, luonnonmukaista tuotantoa ja siihen liittyvää logoa ja päällysmerkintöjä sekä maatalouslainsäädännön mukaisia, erityisesti syrjäisimpien alueiden osalta käytettyjä graafisia symboleja koskevista yhteisön järjestelmistä tiedotettaessa rahoituksen hoitaminen yhteisön ja jäsenvaltioiden kesken voi olla perusteltua, koska on varmistettava asianmukaisen tiedon saanti näistä suhteellisen uusista toimenpiteistä. (8) Valittujen toimien parhaan kustannustehokkuuden varmistamiseksi olisi säädettävä, että vastuu toimien toteuttamisesta annetaan asianmukaisia menettelyjä noudattaen sellaisille elimille, joissa on siihen tarvittavat rakenteet ja pätevyys. (9) Ohjelmien moitteettoman toteutuksen ja toimien vaikutusten valvomiseksi olisi säädettävä, että tehokkaasta seurannasta vastaavat jäsenvaltiot, ja tulokset arvioi riippumaton arviointielin. (10) Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY ( 4 ) 2 artiklan mukaisesti. (11) Yhteisön toimien ja teknisen avun rahoituksesta aiheutuvia menoja olisi pidettävä yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999 ( 5 ) 1 artiklan 2 kohdan e alakohdassa tarkoitettuina tukitoimenpiteinä. (12) Alakohtaiseen sääntelyyn sisältyvät menekinedistämistoimenpiteet ovat yksityiskohtaisilta säännöiltään erilaisia ja niitä koskevia säännöksiä on muutettu useasti. Tämän vuoksi niitä on ollut vaikea soveltaa. Niitä olisi yhdenmukaistettava ja yksinkertaistettava yhdistämällä ne yhdeksi tekstiksi. Menekinedistämistä koskevat voimassa olevat alakohtaiset säännökset ja asetukset olisi kumottava. (13) Olisi säädettävä asianmukaisista toimenpiteistä, joilla varmistetaan siirtyminen näistä säännöksistä ja alakohtaisista asetuksista tässä asetuksessa säädettyyn uuteen järjestelmään, sekä katsoo seuraavaa: ON ANTANUT TÄMÄN ASETUKSEN:







1 artikla

1. Yhteisö voi rahoittaa alueellaan toteutettavia maataloustuotteita ja niiden tuotantotapaa sekä elintarvikkeita koskevia tiedotus- ja menekinedistämistoimia kokonaan tai osittain.

2. Edellä 1 kohdassa tarkoitettuja toimia ei saa suunnata kaupallisten merkkien mukaan eikä niissä saa kannustaa tuotteen kulutusta sen erityisen alkuperän vuoksi. Tämä säännös ei estä mainitsemasta 2 artiklassa tarkoitettujen toimien kohteena olevien tuotteiden alkuperää, jos kyseessä on yhteisön lainsäädäntöön perustuva nimitys.

2 artikla

Edellä 1 artiklassa tarkoitetut toimet ovat seuraavat:

a) PR-toimet, menekinedistäminen ja mainonta erityisesti yhteisön tuotteiden oleellisten ominaispiirteiden korostamiseksi etenkin laadun, elintarvikkeiden turvallisuuden, erityisen tuotantotavan, ravitsemuksellisten ja terveyttä koskevien ominaisuuksien, pakkausmerkintöjen, eläinten hyvinvoinnin ja ympäristönsuojelun osalta;

b) osallistuminen kansallisesti tai Euroopan tasolla merkittäviin tapahtumiin, messuihin ja näyttelyihin ja erityisesti yhteisön tuotteiden tuotekuvan parantamiseen tähtäävien näyttelyosastojen avulla;

▼M1

c) tiedotustoimet, jotka koskevat erityisesti suojattuja alkuperänimityksiä (SAN), suojattuja maantieteellisiä merkintöjä (SMM), aitoja perinteisiä tuotteita (APT) sekä luonnonmukaista järjestelmiä, muita maataloustuotteiden ja elintarvikkeiden laatuvaatimuksiin ja merkintöihin liittyviä yhteisön järjestelmiä sekä asianmukaisessa yhteisön lainsäädännössä vahvistettuja graafisia symboleja, syrjäisimpien alueiden graafiset symbolit mukaan luettuina;

▼B

d) tiedotustoimet, jotka koskevat yhteisön määritetyllä alueella tuotettujen laatuviinien (tma-laatuviinit), maantieteellisellä merkinnällä varustettujen viinien ja maantieteellisellä merkinnällä tai perinteisellä merkinnällä varustettujen alkoholijuomien järjestelmää;

e) menekinedistämis- ja tiedotustoimien tulosten arviointitutkimukset.

3 artikla

Alat tai tuotteet, joita 1 artiklassa tarkoitetut toimet voivat koskea, määritetään seuraavin perustein:

a) mahdollisuus lisätä kyseisten tuotteiden laadun, tyypillisten ominaisuuksien, erityisten tuotantotapojen, ravitsemuksellisten ja terveyttä koskevien ominaisuuksien, elintarviketurvan, eläinten hyvinvoinnin tai ympäristöystävällisyyden arvostusta aihekohtaisilla tai erityisille kohderyhmille suunnatuilla kampanjoilla;

b) kuluttajia valistavan päällysmerkintäjärjestelmän sekä tuotteiden valvonta- ja jäljitettävyysjärjestelmien soveltaminen;

c) tarve ratkaista tietyn alan erityis- tai suhdanneongelmia;

d) mahdollisuus tiedottaa yhteisön SAN/SMM- ja APT-järjestelmien merkityksestä ja luonnonmukaisista tuotteista;

e) mahdollisuus tiedottaa yhteisön tma-laatuviinien, maantieteellisellä merkinnällä varustettujen viinien ja maantieteellisellä merkinnällä tai perinteisellä merkinnällä varustettujen alkoholijuomien järjestelmän merkityksestä.

4 artikla

1. Komissio laatii joka toinen vuosi 13 artiklassa säädettyä menettelyä noudattaen luettelon 3 artiklassa tarkoitetuista aiheista ja tuotteista. Luetteloa voidaan kuitenkin tarvittaessa muuttaa ennen määräajan päättymistä samaa menettelyä noudattaen.

▼M1 —————

▼B

5 artikla

1. Komissio laatii 13 artiklan 2 kohdassa säädettyä menettelyä noudattaen kullekin valitulle alalle tai tuotteelle strategian, jossa määritellään ne suuntaviivat, joita menekinedistämistä ja tiedotusta koskevissa ohjelmaehdotuksissa on noudatettava.

▼M1 —————

▼B

3. Suuntaviivoissa annetaan yleisiä ohjeita erityisesti

a) asetetuista tavoitteista ja kohderyhmistä;

b) yhdestä tai useammasta aiheesta, joita valituissa toimenpiteissä on käsiteltävä;

c) toteutettavien toimien luonteesta;

d) ohjelmien kestosta;

e) ohjelmien toteutukseen käytettävissä olevan yhteisön rahoitusosuuden ohjeellisesta jaosta markkinoiden ja suunniteltujen toimien luonteen mukaan.

▼M2

Tuoreiden hedelmien ja vihannesten menekinedistämisen osalta kiinnitetään erityistä huomiota oppilaitoksissa oleville lapsille suunnattuun menekinedistämiseen.

▼M1

6 artikla

1. Yksi tai useampi alaa/aloja yhdessä tai useammassa jäsenvaltiossa tai yhteisön tasolla edustava ammattialajärjestö tai toimialakohtainen organisaatio laatii 5 artiklassa tarkoitettujen suuntaviivojen mukaisesti 2 artiklan a, b, c ja d alakohdassa tarkoitettujen toimien toteuttamiseksi enintään kolmivuotisia menekinedistämis- ja tiedotusohjelmia.

Jäsenvaltioiden on laadittava eritelmä ohjelmien arviointivaatimuksista ja -perusteista.

2. Asianomaisten jäsenvaltioiden on tarkistettava kunkin ehdotetun ohjelman asianmukaisuus ja se, ovatko ohjelmat tämän asetuksen säännösten, 5 artiklassa tarkoitettujen suuntaviivojen ja niitä vastaavien eritelmien mukaiset. Niiden on tarkastettava myös kyseisten ohjelmien kustannustehokkuus.

Ohjelman tai ohjelmat käsiteltyään jäsenvaltioiden on laadittava niistä luettelo käytettävissä olevien varojen rajoissa ja sitouduttava osallistumaan niiden rahoitukseen.

3. Jäsenvaltioiden on lähetettävä komissiolle ohjelmaluettelo ja jäljennökset ohjelmista.

Jos komissio katsoo, että esitetty ohjelma tai jotkin siihen kuuluvista toimista eivät ole yhteisön säännösten tai 5 artiklassa tarkoitettujen suuntaviivojen mukaisia tai kustannustehokkaita, se ilmoittaa asianomaisille jäsenvaltioille 13 artiklan 2 kohdassa tarkoitettua menettelyä noudattaen vahvistettavassa määräajassa, että ohjelma tai sen osa ei ole tukikelpoinen. Määräajan päätyttyä ohjelmaa pidetään tukikelpoisena.

Jäsenvaltioiden on otettava huomioon komission huomautukset ja lähetettävä ohjelma ehdotuksen tehneen organisaation suostumuksella tehdyn tarkistuksen jälkeen komissiolle 13 artiklan 2 kohdassa tarkoitettua menettelyä noudattaen vahvistettavassa määräajassa.

4. Komissio valitsee ohjelmat 13 artiklan 2 kohdassa tarkoitettua menettelyä noudattaen ja päättää vastaavat talousarviot. Etusijalle asetetaan useamman kuin yhden jäsenvaltion esittämät ohjelmat tai ohjelmat, joihin kuuluvia toimia toteutetaan useammassa kuin yhdessä kolmannessa maassa.

5. Ehdotuksen tehneen organisaation on asianmukaisin keinoin toteutetun kilpailumenettelyn avulla valittava elimet, joiden on toteutettava ohjelmat. Ehdotuksen tehneelle organisaatiolle voidaan kuitenkin tietyin, 13 artiklan 2 kohdassa tarkoitettua menettelyä noudattaen määritettävin edellytyksin antaa lupa tiettyjen ohjelman osien toteuttamiseen.

6. Komissio voi 13 artiklan 2 kohdassa tarkoitettua menettelyä noudattaen vahvistaa tämän artiklan mukaisesti esitetyille ohjelmille tosiasiallisia kustannuksia koskevat vähimmäis- ja enimmäisrajat. Kustannuksia koskevat rajat voidaan eriyttää asianomaisten ohjelmien luonteen mukaisesti. Asiaa koskevat perusteet voidaan määritellä 13 artiklan 2 kohdassa tarkoitettua menettelyä noudattaen.

▼B

7 artikla

1. Jos yhtä tai useampaa, 6 artiklassa tarkoitetun järjestön esittämää, 2 artiklan c alakohdassa tarkoitettua ohjelmaa varten ei ole tiedotusohjelmaa, asianomaisen jäsenvaltion tai asianomaisten jäsenvaltioiden on määriteltävä komission vahvistamien suuntaviivojen perusteella myyntiehdot ja valittava yleisellä tarjouskilpailulla sen ohjelman toteuttamisesta vastaava elin, jonka se sitoutuu osarahoittamaan.

2. Jäsenvaltion on toimitettava komissiolle valittujen ohjelmien lisäksi perusteltu lausunto ohjelman asianmukaisuudesta, ohjelman ja ehdotetun elimen yhdenmukaisuudesta tämän asetuksen säännösten ja vastaavien suuntaviivojen kanssa sekä hinta/laatusuhteen arvioinnista.

▼M1

3. Ohjelmien tarkasteluun komissiossa sovelletaan 6 artiklan 3 ja 4 kohtaa.

▼M1

4. Komissio voi 13 artiklan 2 kohdassa tarkoitettua menettelyä noudattaen vahvistaa tämän artiklan mukaisesti esitetyille ohjelmille tosiasiallisia kustannuksia koskevat vähimmäis- ja enimmäisrajat. Kustannuksia koskevat rajat voidaan eriyttää asianomaisten ohjelmien luonteen mukaisesti. Asiaa koskevat perusteet voidaan määritellä 13 artiklan 2 kohdassa tarkoitettua menettelyä noudattaen.

7 a artikla

Annettuaan tiedon 13 artiklan 1 kohdassa tarkoitetulle hallintokomitealle tai tapauksen mukaan asetuksissa (ETY) N:o 2092/91 ( 6 ), (ETY) N:o 2081/92 ( 7 ) tai (ETY) N:o 2082/92 ( 8 ) tarkoitetuille sääntelykomiteoille komissio päättää seuraavista toimista:

a) tämän asetuksen 2 artiklan e alakohdassa tarkoitetut toimet;

b) tämän asetuksen 2 artiklan b, c ja d alakohdassa tarkoitetut toimet silloin kun tällaiset toimet ovat yhteisön edun mukaisia eikä tämän asetuksen 6 tai 7 artiklassa vahvistettua menettelyä noudattaen ole esitetty asianmukaisia ehdotuksia.

▼M1

8 artikla

Komissio valitsee yleisen tai rajoitetun tarjouskilpailun avulla:

a) mahdolliset tekniset avustajat ehdotettujen ohjelmien sekä myös toteuttamisesta vastaavien elinten arviointia varten;

b) edellä 7 a artiklassa tarkoitettujen toimien toteuttamisesta vastaavat elimet.

▼B

9 artikla

▼M1

1. Yhteisö rahoittaa 7 a artiklassa tarkoitetut toimet kokonaisuudessaan. Yhteisö vastaa kokonaan myös 8 artiklan a alakohdan mukaisesti valittujen teknisten avustajien kustannuksista.

2. Yhteisön tuki 6 ja 7 artiklassa tarkoitettuihin toimiin ei saa ylittää 50:tä prosenttia ohjelmien todellisista kustannuksista. Kaksi- tai kolmivuotisten menekinedistämisohjelmien osalta kutakin toteuttamisvuotta koskeva rahoitusosuus ei saa ylittää enimmäismäärää.

▼M2

Ensimmäisessä alakohdassa tarkoitettu prosenttiosuus on 60 prosenttia silloin kun kyseessä on yksinomaan oppilaitoksissa oleville lapsille suunnattu hedelmien ja vihannesten menekinedistäminen.

▼M1

3. Ehdotuksen tehneiden organisaatioiden on osallistuttava 6 artiklassa tarkoitettujen ohjelmien todellisten kustannusten rahoitukseen vähintään 20 prosentilla; loppurahoitusosuudesta vastaa jäsenvaltio ottaen huomioon 2 kohdassa tarkoitetun yhteisön rahoitusosuuden. Jäsenvaltioiden ja ehdotuksen tehneiden organisaatioiden osuudet vahvistetaan jätettäessä ohjelma komissiolle 6 artiklan 3 kohdan mukaisesti. Jäsenvaltioiden ja/tai ehdotuksen tehneiden organisaatioiden rahoitusosuus voidaan myös kerätä veroluonteisin tai pakollisin maksuin.

▼B

4. Asianomaiset jäsenvaltiot vastaavat 7 artiklassa tarkoitettujen toimien osalta yhteisön rahoitusosuuden ylittävästä rahoitusosuudesta.

Jäsenvaltioiden rahoitusosuus voidaan myös koota veroluonteisin maksuin.

▼M1

5. Perustamissopimuksen 87, 88 ja 89 artiklaa ei sovelleta jäsenvaltioiden rahoitusosuuteen eikä veroluonteisista tai pakollisista maksuista saatuun jäsenvaltioiden ja/tai ehdotuksen tehneiden organisaatioiden rahoitusosuuteen ohjelmille, joille voidaan myöntää yhteisön tukea perustamissopimuksen 36 artiklan nojalla ja jotka komissio on hyväksynyt 6 artiklan 4 kohdan tai 7 artiklan 3 kohdan mukaisesti.

▼B

10 artikla

1. Tämän asetuksen 6 artiklan 1 kohdassa ja 7 artiklan 1 kohdassa tarkoitettujen toimien toteuttamisesta vastaavalla elimellä tai elimillä on oltava kyseistä tuotetta tai kyseisiä markkinoita koskevaa asiantuntemusta ja tarvittavat voimavarat toimien toteutuksen varmistamiseksi mahdollisimman tehokkaasti ottaen huomioon, että kyseiset ohjelmat toteutetaan Euroopan laajuisesti.

▼M1

2. Komission, asianomaisten jäsenvaltioiden ja ehdotuksen tehneiden organisaatioiden edustajista koostuva seurantaryhmä valvoo 6 ja 7 artiklassa tarkoitettujen ohjelmien moitteetonta toteuttamista.

3. Asianomaiset jäsenvaltiot vastaavat 6 ja 7 artiklassa tarkoitettujen ohjelmien seurannasta sekä niihin liittyvien maksujen suorittamisesta. Jäsenvaltioiden on varmistettava, että hyväksytyssä ohjelmassa tuotettu tiedotus- ja menekinedistämisaineisto on yhteisön lainsäädännön mukainen.

▼B

11 artikla

Edellä 1 kohdassa tarkoitettujen toimien yhteisön rahoitusosuudesta aiheutuneita menoja pidetään neuvoston asetuksen (EY) N:o 1258/1999 1 artiklan 2 kohdan e alakohdassa tarkoitettuina tukitoimina.

12 artikla

Tämän asetuksen soveltamista koskevat yksityiskohtaiset säännöt annetaan 13 artiklan 2 kohdassa säädettyä menettelyä noudattaen.

13 artikla

1. Komissiota avustaa asetuksen täytäntöönpanossa asetuksen N:o 136/66/ETY ( 9 ) 37 artiklalla perustettu rasvojen hallintokomitea ja muista maatalousalan yhteisistä markkinajärjestelyistä annettujen asetusten vastaavilla artikloilla perustetut hallintokomiteat, jäljempänä ”komiteat”. Hallintokomiteat toimivat yhdessä.

2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä.

Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi.

3. Komiteat vahvistavat työjärjestyksensä.

▼M1

13 a artikla

Ennen kuin komissio laatii 4 artiklassa tarkoitetun luettelon tai 5 artiklassa tarkoitetut suuntaviivat, hyväksyy 6 ja 7 artiklassa tarkoitetut ohjelmat, päättää 7 a artiklan mukaisista toimista tai säätää täytäntöönpanotoimenpiteistä 12 artiklan mukaisesti, se voi kuulla:

a) laatu- ja terveyskysymysten neuvoa-antavan komitean yhteydessä toimivaa maataloustuotteiden myynninedistämisen pysyvää työryhmää;

b) edellä 13 artiklan 1 kohdassa tarkoitetun hallintokomitean jäsenistä ja/tai menekinedistämis- ja tiedotusasioiden asiantuntijoista koostuvia tilapäisiä työryhmiä.

▼M1

14 artikla

Komissio antaa ennen 31 päivää joulukuuta 2006 Euroopan parlamentille ja neuvostolle kertomuksen tämän asetuksen soveltamisesta ja liittää siihen tarvittaessa asianmukaisia ehdotuksia.

▼B

15 artikla

1. Poistetaan seuraavat säännökset:

a) rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY ( 10 ) 11 artikla;

b) pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70 ( 11 ) 2 artikla;

c) tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91 ( 12 ) 20 artiklan 4 kohta;

d) erityistoimenpiteistä syötäväksi tarkoitettujen oliivien alalla 18 päivänä toukokuuta 1992 annetun neuvoston asetuksen (ETY) N:o 1332/92 ( 13 ) 1 ja 2 artikla;

e) tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92 ( 14 ) 31 artiklan 4 kohta;

f) tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 ( 15 ) 26 artiklan 4 kohta;

g) kuivattuja viinirypäleitä koskevista erityistoimenpiteistä 21 päivänä helmikuuta 1994 annetun neuvoston asetuksen (EY) N:o 399/94 ( 16 ) 1 artiklan toisen alakohdan toinen luetelmakohta ja 2 artiklan 1 kohdan toinen alakohta;

h) hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 ( 17 ) 54 artikla;

i) viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 ( 18 ) 35 artiklan 5 kohta.

2. Poistetaan asetuksen (EY) N:o 399/94 1 artiklan ensimmäisestä alakohdasta ilmaisu ”ja myynninedistämiseen” sekä 2 artiklan 2 kohdasta viittaus d ja e alakohtaan.

3. Kumotaan toimenpiteistä omenien kulutuksen ja käytön lisäämiseksi 7 päivänä toukokuuta 1990 annettu neuvoston asetus (ETY) N:o 1195/90 ( 19 ), toimenpiteistä sitrushedelmien kulutuksen lisäämiseksi 7 päivänä toukokuuta 1990 annettu neuvoston asetus (ETY) N:o 1201/90 ( 20 ), toimenpiteistä korkealaatuisen naudanlihan menekin edistämiseksi 30 päivänä kesäkuuta 1992 annettu neuvoston asetus (ETY) N:o 2067/92 ( 21 ), maidon ja maitotuotteiden kulutuksen edistämisestä yhteisössä sekä maidon ja maitotuotteiden markkinoiden laajentamisesta 30 päivänä kesäkuuta 1992 annettu neuvoston asetus (ETY) N:o 2073/92 ( 22 ), erityisistä toimenpiteistä elävien kasvien ja kukkaviljelytuotteiden alalla 22 päivänä marraskuuta 1996 annettu neuvoston asetus (EY) N:o 2275/96 ( 23 ) sekä naudanlihan merkitsemistä koskevista tiedotustoimenpiteistä 28 päivänä syyskuuta 1998 annettu neuvoston asetus (EY) N:o 2071/98 ( 24 ).

4. Edellisissä kohdissa mainittuja säännöksiä, ilmaisuja ja asetuksia sovelletaan menekinedistämis- ja tiedotusohjelmiin, joista on päätetty ennen tämän asetuksen soveltamisesta annetun asetuksen voimaantuloa.

16 artikla

Komissio toteuttaa 13 artiklan 2 kohdassa säädettyä menettelyä noudattaen tarvittavat toimenpiteet 15 artiklassa tarkoitetuista säännöksistä tämän asetuksen säännöksiin siirtymisen helpottamiseksi.

17 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivästä tammikuuta 2001.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.